text: মানিকপুর উচ্চ বিদ্যালয় বাংলাদেশের কক্সবাজার জেলার চকরিয়া উপজেলার সুরাজপুর মানিকপুর ইউনিয়ন এর পুরাতন বাজারের পূর্ব পাশে সুরাজপুর-মানিকপুরের প্রাণকেন্দ্রে অবস্থিত। এই বিদ্যালয়টিতে ৬ষ্ঠ থেকে দশম শ্রেণী পযন্ত পাঠদানের ব্যবস্থা রয়েছে।
  
  ইতিহাস 
  থাম্ব|মানিকপুর উচ্চ বিদ্যালয়ের প্রবেশপথ
  মানিকপুর চকরিয়া উপজেলার ১৫ কিলোমিটার পূর্বে অবস্থিত প্রত্যন্ত অঞ্চলের একটি গ্রাম। এলাকার কোন অভিভাবক, সন্তানকে মাধ্যমিক শিক্ষায় শিক্ষিত করতে চাইলে চকরিয়া সদরে পাঠাতে হতো যা সবার পক্ষে সম্ভব ছিলনা। তাই এলাকার সন্তানদের মাধ্যমিক শিক্ষায় শিক্ষিত করার জন্য এলাকার ব্যক্তিবর্গের উদ্যোগে ১৯৬২ সালে মানিকপুর নিম্ন মাধ্যমিক বিদ্যালয় প্রতিষ্ঠিত হয়। এলাকার জমিদার মরহুম নুরুল কবির চৌধুরী দুই একর জমি দান করে বিদ্যালয়টি প্রতিষ্ঠা করেন। বিদ্যালয়টি ১৯৬৪ সালে নিম্ন মাধ্যমিক বিদ্যালয় হিসাবে নিবন্ধিত হয়। তখন প্রতিষ্ঠাতা প্রধান শিক্ষক হিসাবে ছিলেন মরহুম আনোয়ারুল আজিম চৌধুরী (সাবেক চেয়ারম্যান বৃহত্তর কাকারা ইউনিয়ন)। ১৯৮৪ সালে বিদ্যালয়টি এমপিও ভূক্ত হয়। ১৯৮৭ সালে জনাব হাবিবুর রহমান চৌধুরী প্রধান শিক্ষক থাকাকালীন নবম শ্রেণির পাঠদান অনুমতি লাভের মাধ্যমে উচ্চ বিদ্যালয়ে উন্নীত করেন। ১৯৯৫ সালে এমপিও ভূক্তির স্তর পরিবর্তন হয়। ১৯৮৮ সাল থেকে অদ্যাবধি মানবিক, বিজ্ঞান ও বাণিজ্য বিভাগে নিয়মিত এসএসসি পরীক্ষায় অংশগ্রহণ করে ফলাফলের ভিত্তিতে চকরিয়া উপজেলার অন্যতম বিদ্যালয় হিসাবে প্রতিষ্ঠিত।
  
  অবকাঠামো 
  
  বিদ্যালয়ে তিনটি ভবন রয়েছে। প্রথমটি বিদ্যালয়ের সম্মুখে দক্ষিণ-পশ্চিমে তিন তলা বিশিষ্ট দালান এই ভবনে বিদ্যালয় এর শিক্ষক এবং প্রধান শিক্ষকের কক্ষ রয়েছে। ২য়টি হুমায়ন ভবন এটি একতলা বিশিষ্ট এবং হল রুম হিসেবে ব্যবহৃত হয়। তৃতীয়টি বিদ্যালয়ের মাঠের পাশে অবস্তিত একতলা বিশিষ্ট দালান।
  
  শিক্ষকমণ্ডলী ও ছাত্রছাত্রীগণ 
  মানিকপুর উচ্চ বিদ্যালয়ে প্রায় ১৫ জন শিক্ষক ও শিক্ষিকা রয়েছে। তার মধ্যে বর্তমানে প্রধান শিক্ষক হিসেবে দায়িত্বে আছেন শ্যামল চক্রবত্তী এবং সহকারি প্রধান শিক্ষক হিসেবে দায়িত্বে আছেন দুলাল কান্তি দাস। এছাড়া বিদ্যালয়টিতে প্রায় আটশ ছাত্রছাত্রী রয়েছে।
  
  প্রশাসন 
  বিদ্যালয় পরিচালনা কমিটি নির্বাচনে অভিভাবকবৃন্দের ভোটে নির্বাচনের মধ্যমে রুস্তম শাহারিয়ার বিদ্যালয়ের সভাপতি নির্বাচিত হন এবং বর্তমানে সভাপতির দায়িত্ব পালন করেন এবং মাধ্যমিক শিক্ষা অধিদপ্তরের নিয়মাবলি এবং কমিটির পরামশ মোতাবেক বিদ্যালয়ের প্রধান শিক্ষক বিদ্যালয় পরিচালনা করেন।
  
  ফলাফল 
  ২০২০ সালের এসএসসি পরিক্ষায় ১৩৯ জন পরিক্ষার্থী এর মধ্যে ১২৯ জন পাশ করে যার মধ্যে ৯ জন জিপিএ-৫ অর্জন করে। এবং শতকরা ৯২.৮১% জন পাস করে
  এছাড়াও বিভিন্ন পাবলিক পরীক্ষায় বিদ্যালয়ের শিক্ষাথীরা কৃতিত্বের সাক্ষর রেখেছে। বিগত বছর থেকে ২০২০ সাল পর্যন্ত প্রতিবছর বিদ্যালয়ের শিক্ষার্থীরা ভাল ফলাফল করে আসছে এর মধ্যে উল্লেখযোগ্য সাফল্য আসে ২০২০ সালের এস.এস.সি পরীক্ষার ফলাফলে।
  
  অর্জন 
  
  মানিকপুর উচ্চ বিদ্যালয়টি ২০১৬ সালে ফুটবল খেলায় উপজেলা চ্যাম্পিয়ন হয়েছে। তাছাড়াও অতীতে জাতীয় পর্যায়ে বিভিন্ন প্রতিযোগিতায় অংশগ্রহণ করে পুরস্কার পাওয়ার গৌরব অর্জন করেছে।
  
  আরও দেখুন 
   সুরাজপুর মানিকপুর ইউনিয়ন
  
  তথ্যসূত্র 
  
  বিষয়শ্রেণী:কক্সবাজার জেলার বিদ্যালয়
  বিষয়শ্রেণী:চকরিয়া উপজেলার শিক্ষা প্রতিষ্ঠান
title: মানিকপুর উচ্চ বিদ্যালয়